Hødnebø møbelfabrikk

Hødnebø møbelfabrikk (1904–2014) ble grunnlagt i Risør av Stian Knut Hødnebø (1877–1970) og var en familiebedrift til 2007 da den ble solgt.
To første generasjoner
Det var snekker og tegner Stian Knut Hødnebø (1877–1970) som etter å ha vandret litt i Europa,Risørbrødrene mot strømmen i Aftenposten den 24. oktober 1993. startet snekkerfirmaet i Buvika, Risør.  Fra 1945 var sønnen Olav Steen Hødnebø (1919–99) med og bedriften het Stian K. Hødnebø og Sønn's Møbelfabrikk.Olav Hødnebø i Store Norske Leksikon. Olav tegnet og laget også seilbåter av eget design, men er mest kjent for "Sørlandsempire", spesielt seriene Bjerkholm og Nørholm i sørlandsk flammebjerk.
1984: Tredje generasjon overtar
I 1984 overtar Dag Olav Hødnebø (født 1955) og Stig Wilhelm Hødnebø (født 1951) ledelsen, mens faren Olav fortsetter som designer; bedriften kalles Hødnebø & Sønn A/S. I 1988 var omsetningen 23 millioner og man hadde 30 ansatte.Tredjegenerasjons møbelprodusent i Dagens Næringsliv den 8. mai 1989. Egne Hødnebøbutikker fantes i Risør, Kristiansand og Trondheim.
1990: Hødnebø Keramikk og tekstil
Med Villvin kunstgruppe (etablert 1976 i Risør) ble egne lampeserier laget av Acanthus & Hødnebøk Keramikk (etablert 1991), drevet av Nina Gresvig (født 1948), Arnfinn Strand (født 1948) og Bibiche Mourier (født 1952).  Hødnebø Tepper og Tekstil (etablert 1990) ved Inger Johanne Rasmussen (født 1958) stod for tepper som stod til møblene.Erle Bugge Moestue, For en vakker sameksistens i Aftenposten den 7. februar 1992. 
1990-tallet: Hødnebøbutikker
På 1990-tallet laget man salgskonseptet Hødnebø atelier, med over tolv butikker per 1997, senere døpt om til Hødnebø home.Hødnebø i overklasseni Dagens Næringsliv den 14. oktober 1997.  I 1993 har Hødnebø omsetning på 50 millioner, 50 ansatte og åpner i 1994 egen franchise-butikk i Bygdøy allé (Oslo) 23.Møbler motstrøms i Dagens Næringsliv den 13. august 1994. Året etter brukes Hødnebø mye i innredningen av Norges ambassade i Kyiv.Ambassade på norsk i Dagens Næringsliv den 26. august 1995.  
Flyttet i 2000 fra Buvika til Akland industriområde. I 2002 er Nina Hødnebø adm.dir. for Hødnebø as, et morselskap til Hødnebø Møbler AS, Hødnebø System AS, Hødnebø Butikkdrift AS og
Hødnebø Contract AS (bedriftskunder).  
2003: Miljøversting
Johnny Torp (født 1958) ble konsernsjef omkring 2003, med bakgrunn fra Sørlandschips og Christianssands Bryggeri. I 2004 var omsetningen 85 millioner, antall årsverk lik 51,Mariann Aalmo Fredin, Arvelig belastet i Dagbladet den 14. august 2005. og de forsøkte å slutte med teak.Leiv Gunnar Lie, Raserer regnskogen i Dagbladet den 16. juli 2005. De ble av Regnskogfondet utpekt til årets versting i 2007, fordi de solgte møbler laget av nyatoh og hagestoler i teak fra Burma.Miljøversting interiør  i Sunnmørsposten den 4. mai 2007. Samme året ble firmaet tildelt tittelen «superbrand».Designpris til Hødnebø i Fædrelandsvennen den 15. mai 2007.

2007–2014: På fremmede hender mot konkurs
I 2007 overtas firmaet av Joanto AS, som igjen eies av Johnny Torp (2/5), André Skjellum (født 1973, 2/5) og tidligere Telenor-direktør Tormod Hermansen (1/5). De låner 30 millioner til kjøpet av Sparebanken Sør som i 2010 tar pant på grunn av manglende innbetalinger.Hødnebø i trøbbel i Fædrelandsvennen den 7. mai 2010.  Joanto skifter navn til Procapo og i 2010 tar banken 34,6 millioner i direkte tap og 12,1 millioner i avskrivningstap på selskapet.Her er Hødnebøs nye millionbønn i Agderposten den 16. mars 2011.

Torp gir seg sensommeren 2010.Konsernsjefen i Hødnebø AS, Johnny Torp, har takket for seg  i Risør Blad den 26. august 2010. Det skjer en omorganisering der TR Invest overtar (Rolf Indseth Larsen og Thomas W. N. Christensen) med 3/4 og SWH Invest (Stig Wilhelm Hødnebø, født 1951) med 1/4. Så, i 2011 er det Hødnebø AS som vil på børs. Året etter er gjelden på 30 millioner og firmaet trues av konkurs,Hødnebø nær konkurs i Adresseavisen den 25. februar 2012. men adm.dir. Morten Kristian Tunge endrer navnet til Hurlum og går så konkurs i april, med en totalgjeld på 50 millioner fordelt på Hødnebø Contractors AS, Hødnebø Møbler AS, Spinnaker Norway AS og Hødnebø System AS; Hødnebø Butikkdrift fortsatte.Møbelprodusenten Hødnebø konkurs fra NTB tekst den 19. april 2012. De største aksjonærene i  Hurlum var TR Holding med 41% og SWH Invest med 19,5%.

Konkursboet ble kjøpt for 8,5 millioner etter ei uke av Sandnes-firmaet Møbelinvest Holding, som også hadde kjøpt Hjellegjerde som var konkurstruet i 2010.Hødnebø-møbler tilbake i produksjon fra NTB tekst den 30. april 2012. Med nytt navn Luramyr, gikk også de nye eierne konkurs.Gigantkonkurs i møbelkonsern i Stavanger Aftenblad den 20. desember 2014. Grunnet mangel på reparatører kaster i mai 2015  Quality Hotel & Resort i Sørlandsparken Hødnebø-møbler i en container.- Ble rørt i «Risør- sjela» av dette synet i Agderposten den 13. mai 2015.

 2014–2024: Nytt liv i gammel fabrikk 
I dag eies og selges møbler markedsført som Hødnebø av Interstil Holding i Sandnes, via kjeden Møbelringen og frittstående butikker. Av sofaer er Tromøya samme modell som da fabrikken var i Risør, mens Hellesund, Hvaler og Lillesand er nyutviklet siste årene. Disse produseres i Hødnebø fabrikken som ble fysisk flyttet fra Risør til Litauen i 2012. Produksjon av tremøbler er satt ut til andre fabrikker i Litauen, og interiør produserer både i Norge, Europa og i Asia .www.hodnebo.no, hjemmeside i 2022. 

Modeller
Bjerkholm, Nørholm, Gripsholm, Skaugum, Relax (stol), Stian (spisebord), Spinnaker (hvilestol, lansert 2006)

 Referanser 

Kategori:Norske møbelprodusenter
Kategori:Risørs historie
Kategori:Etableringer i 1904
Kategori:Opphør i 2014
Kategori:Næringsliv i Risør